== Kashmir ==
I 1989 dannede han den første udgave af bandet [[Kashmir (band)|Kashmir]], der skulle vise sig at blive centralt for hans fremtidige kunstneriske løbebane og etablere ham som en af Danmarks mest respekterede sangskrivere. Efter at have fundet den endelige kernekonstellation med tilføjelsen af [[Asger Techau]] i 1990 og [[Mads Tunebjerg]] i 1991, udgav [[Kashmir]] debuten [[Travelogue]] i 1994. [[Kashmir (band)|Kashmir]] blev i 2000 permanent udvidet med svenske [[Henrik Lindstrand]]. Bandet udviklede sig hurtigt til at blive et af de mest roste og profilerede i Danmark en position, der blev understreget og forstærket af opfølgerne [[Cruzential]] (1996) og den multiprisvindende [[The Good Life]] (1999). Perioden efter [[The Good Life]] blev dokumenteret i filmen ”[[Rocket Brothers]]” af instruktør [[Kasper Torsting]]. 
Kashmir turnerede desuden ekstensivt i ind- og udland.
I de følgende år udgav Kashmir [[Zitilites]] (2003), [[No Balance Palace]] (2005) og [[Trespassers]] (2010), alle plader der udvidede bandets udtryk, udfordrede publikum og cementerede Kashmirs ry som værende et eksperimenterende rocknavn. På trods af de grænsesøgende udgivelser er Kashmirs publikum blevet større med årene.
Kashmir har et væsentligt internationalt publikum og spiller udsolgte koncerter i bl.a. Sydamerika, Japan og Europa. Kashmir udgav i 2013 sit syvende studiealbum [[E.A.R]]
Som Kashmirs centrale sangskriver har Kasper Eistrup opnået stor respekt som tekstforfatter og komponist. I sin foreløbige karriere har han samarbejdet med en række musikalske personligheder, deriblandt producerne [[Ron Saint-Germain]], [[James Guthrie]], [[John Cornfield]], [[Tony Visconti]] og senest [[Andy Wallace]]. På ”[[No Balance Palace]]” sang Kasper Eistrup duet med [[David Bowie]] på sangen ”[[The Cynic]]”, og på samme album medvirkede også [[Lou Reed]], der reciterede Eistrups digt ”[[Black Building]]”.
Levende_personer Kunst Maleri Organisationer